《十六夜同谢伯子过庞公右云山馆待月得两席罢成诗》
明代·高俨

散酌山杯笑几人，缓寻村馆得幽新。松于密处鸟生梦，月不明时天失真。

隔岭潇潇来薄雨，前溪皛皛似侵晨。物情应节催心老，所学都成过眼尘。

作者简介：（1616—?）明末清初广东新会人，字望公。工诗画，善草书。明亡后与陈子升、王邦畿有偕隐之约。晚年画益进，能于月下作画，朱彝尊甚称之。有《独善堂集》。